
Stimați locuitori ai comunei Sântandrei,

[bookmark: _GoBack]Prin prezenta, vă informăm că în data de  12 aprilie 2021 în localitatea Sântandrei și 13 aprilie în localitatea Palota, COMUNA SÂNTANDREI realizează prin ADP SÂNTANDREI acțiune de colectare a  deșeurilor de grădină (vegetale). 
De asemenea, vă reamintim că a fost aprobată posibilitatea ca locuitorii cu domiciliul în comuna Sântrandrei să poată depozita gratuit deşeuri provenite din gospodării în CENTRUL DE COLECTARE SEPARATĂ  din Oradea, situat pe strada THURZO SANDOR, și strada UZINELOR. Primaria Sântandrei va suporta costurile aferente acestei activități.
Centrul va funcționa zilnic, de luni până sâmbătă, cu un program de vară în intervalul martie – octombrie de la ora 8:00–20:00, iar în perioada de iarnă noiembrie–februarie în intervalul orar 9:00 – 17:00.
Preluarea deșeurilor în punctul de colectare se efectuează exclusiv de la persoane fizice, care au domiciliul în Comuna Sântandrei, nu și de la persoanele juridice.
 Identificarea cetățenilor care vor aduce deșeuri se va face în baza cărții de identitate, iar accesul în cadrul punctului de colectare este permis doar vehiculelor cu sarcină utilă maximă de 1,5 tone. 
Tipuri și cantități de deșeuri care pot fi preluate de la un cetățean, de la adresa sa de domiciliu, în punctul de colectare separată a deșeurilor:

	Denumire
	cantitate/zi
	cantitate/an

	Plastic
	nelimitat
	nelimitat

	Hârtie, carton
	nelimitat
	nelimitat

	Sticlă
	nelimitat
	nelimitat

	Metal
	nelimitat
	nelimitat

	Deseuri de grădină
	nelimitat
	nelimitat

	Deșeuri electrice, electronice
	nelimitat
	nelimitat

	Baterii auto
	nelimitat
	nelimitat

	Deșeuri construcții
	1 mc
	3 mc

	Mobilă
	mobilierul unei camere
	mobilierul a patru camere

	Ulei vegetal uzat
	10 litri
	40 litri

	Bidoane insecticide
	10 buc.
	30 buc.

	Cutii vopsele
	10 buc
	30 buc

	Anvelope diametru max. 21”
	5 buc
	15 buc

	Neoane
	10 buc
	30 buc

	Baterii de dimensiuni mici
	50 buc
	200 buc

	Medicamente expirate
	15 cutii
	60 cutii


Din categoria deșeurilor electrice, electronice  care pot fi predate în punctul de colectare separata a deșeurilor, fac parte: televizore, frigidere, mașini de spălat, computere, telefoane mobile, radio-casetofoane, camere video, cuptoare cu microunde, telefoane, etc.
Preluarea deșeurilor (uleiuri și uleiuri vegetale uzate) de la cetățeni, în punctul de colectare separată a deșeurilor se efectuează  în recipienți închiși etanș.
În cadrul punctului de colectare separată a deșeurilor nu pot fi stocate temporar: deșeuri municipale amestecate, deșeuri menajere (resturi de mâncare), deșeuri cu conținut de azbest, material explozibil și seringi, deșeuri provenite din alte activități (comerciale sau industriale), altele decat cele generate din propriile gospodării. conform Regulamentului de funcționare, care poate fi consultat la adresa: https://rervest.ro/service/punct-de-colectare-deseuri/.

            Cu respect,
PRIMAR
Ioan MĂRCUŞ

